Mööduval talvel oli väga niru lastetuba. Ilusa lumesaju asemel tuiskas ja tormas, tekitas Padaoru (kus inimfaktor oli küll suurem tegelane kui loodus), laamendas puid murdes metsades, kuhjas mitmemeetriseid hangesid,  hävitas katuseid. Ja justkui sellest kõigest poleks veel küll, sadas vahepeal mitmel korral paduvihma. Minu jaoks on halvimad teated, aga ilmselt puudutab see ka enamvähem kõiki aiandajaid, kolme aedniksõbra kokkukukkunud ja hävinud tootmiskasvuhoonetest. Kuigi tahaks, ei saa aidata kuidagi. Ilmselt ei ole sel kevadel kuskilt võimalik saada neid kõige põnevamaid ja ihaldusväärsemaid taimi, vaid tuleb leppida suurte aiandite üheülbalise sortimendiga.